Illum il-Kunsill qabel rigward approċċ ġenerali dwar ir-regolament propost li jistabbilixxi l-impriża konġunta għall-Computing ta' Prestazzjoni Għolja Ewropew. Il-qbil tal-lum iwitti t-triq għall-iżvilupp fl-Ewropa tal-ġenerazzjoni li jmiss ta' teknoloġiji diġitali. Is-supercomputers u l-computing kwantistiku huma l-muturi tal-ekonomija tad-data, billi jisfruttaw teknoloġiji bħall-intelliġenza artifiċjali (IA), l-analitika tad-data u ċ-ċibersigurtà biex jipprovdu applikazzjonijiet li jwasslu għal skoperti f'oqsma ewlenin bħas-saħħa u t-tibdil fil-klima. It-tranżizzjoni tagħna għal ekonomija diġitali tiddependi fuqhom. Manuel Heitor, Ministru għax-Xjenza, it-Teknoloġija u l-Edukazzjoni Għolja tal-Portugall L-abbozz ta' regolament, li jieħu post dak eżistenti, ġie allinjat mal-qafas finanzjarju pluriennali tal-UE għas-snin 2021-2027, u b'hekk sar possibbli għall-impriża konġunta li tuża finanzjament mill-programmi tal-UE, bħal Orizzont Ewropa, Ewropa Diġitali u l-Faċilità Nikkollegaw l-Ewropa. Barra minn hekk, iqis l-iżviluppi teknoloġiċi reċenti, bħall-computing kwantistiku. Il-bidliet ewlenin għall-proposta tal-Kummissjoni huma dawn li ġejjin: l-allinjament mal-prinċipju ta' tqabbil tar-Regolament dwar Orizzont Ewropa isir aktar espliċitu u msaħħaħ, sabiex jipprovdi ċarezza u prevedibbiltà legali dwar il-kontribuzzjonijiet finanzjarji rispettivi tal-UE u tal-Istati Parteċipanti; f'konformità mar-regolament dwar Orizzont Ewropa, jiġi stabbilit mekkaniżmu ta' koordinazzjoni għall-ġestjoni ċentrali ta' kontribuzzjonijiet finanzjarji, li jwassal għal aktar simplifikazzjoni għall-benefiċjarji: L-Istati Parteċipanti ser jistinkaw biex jissinkronizzaw l-iskeda ta' pagamenti, ir-rappurtar u l-awditjar sabiex jittaffa l-piż amministrattiv fuq il-benefiċjarji. Barra minn hekk, l-Istati Parteċipanti jkollhom l-għażla li jafdaw il-pagament tal-kontribuzzjoni finanzjarja tagħhom lill-Impriża Konġunta, sabiex il-benefiċjarji tagħhom ikollhom ftehim uniku ta' għotja. Barra minn hekk, l-Istati Parteċipanti jżommu dritt ta' veto fuq l-użu tal-kontribuzzjonijiet nazzjonali tagħhom għall-benefiċjarji li jinsabu fil-pajjiżi tagħhom; it-test tal-Kunsill jipprevedi l-possibbiltà li jiġi ffinanzjat t-titjib ta' supercomputers eżistenti li huma proprjetà jew koproprjetà tal-Impriża Konġunta. Li jitwal it-tul tal-ħajja ta' dawn is-supercomputers jirrappreżenta mod kosteffettiv biex jiġi żgurat redditu tajjeb fuq l-investiment. Il-kontribuzzjoni tal-UE għal tali titjib huwa limitat, sabiex tiġi żgurata l-aktar distribuzzjoni ġeografika wiesgħa possibbli tas-supercomputers; dwar il-governanza, it-test tal-Kunsill jiċċara l-istruttura u r-responsabbiltajiet tad-diversi korpi u jistabbilixxi li l-ispejjeż amministrattivi jitħallsu biss mill-UE. Kuntest L-impriża konġunta għall-Computing ta' Prestazzjoni Għolja Ewropew (EuroHPC), għandha l-għan li tiżviluppa, timplimenta, testendi u żżomm fl-UE ekosistema tal-infrastruttura federata, sigura u iperkonnessa u fost l-aqwa fid-dinja tas-supercomputing, tal-computing kwantistiku, tas-servizzi u tad-data. L-abbozz ta' regolament jippermetti l-kontinwazzjoni tal-attivitajiet tal-Impriża Konġunta EuroHPC eżistenti, stabbilita f'Ottubru 2018 li tiġbor ir-riżorsi mill-UE, 32 pajjiż, u żewġ Membri Privati: il-Pjattaforma Ewropea tat-Teknoloġija għall-HPC u l-Big Data Value Associations. Il-Computing ta' Prestazzjoni Għolja (HPC) jirreferi għal sistemi tal-kompjuter (''supercomputers'') b'qawwa komputazzjonali għolja ħafna li huma kapaċi jsolvu problemi kumplessi u diffiċli ħafna. Permezz tiegħu teknoloġiji ewlenin bħall-intelliġenza artifiċjali, l-analitika tad-data u ċ-ċibersigurtà, jistgħu jisfruttaw il-potenzjal enormi tal-ekonomija tal-big data. Il-proposta tal-Kummissjoni ġiet ippreżentata f'Settembru 2020. L-approċċ ġenerali tal-Kunsill dwar ir-regolament tal-impriża konġunta EuroHPC Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa